
ΔΙΑΤΑΓΜΑΤΑ 

Κύρωση οργανισμού του υπέρ του Πανεπιστημίου Ιωαν- 
νίνων κεφαλαίου αυτοτελούς διαχείρισης με την επω¬ 
νυμία «ΚΛΗΡΟΔΟΤΗΜΑ ΓΕΩΡΓΙΟΥ ΜΙΧΑΗΛΙΔΗ» 1 

ΑΠΟΦΑΣΕΙΣ 

Τροποποίηση της 191749/99 απόφασης του Υπουρ¬ 
γού Εργασίας και Κοινωνικών Ασφαλίσεων. 2 

Συμπλήρωση της 191667/99 απόφασης του Υπουργού 

Εργασίας και Κοινωνικών Ασφαλίσεων. 3 

Κήρυξη υποχρεωτικής της από 8.2.2000 ΣΣΕ για τους 

βοηθών που απασχολούνται σε Ξυλουργικές, Μεταλ¬ 
λικές εργασίες στη Ναυπηγοεπισκευαστική Ζώνη.... 4 

Σύσταση στο Δημοτικό Διαμέρισμα Σπαρτούντας του 
Δήμου Καρδαμύλων Ν. Χίου ΝΠΔΔ με το όνομα 
«ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ (Δ.Ο.Π.) 

ΔΗΜΟΥ ΚΑΡΔΑΜΥΛΩΝ». 5 

Συμπλήρωση του Ο.Ε.Υ. του Δήμου Αιγείρας Ν. 

Αχαιός. 6 

Συγχώνευση ιδίων Νομικών Προσώπων του Δήμου 
Μουρικίου Ν. Κοζάνης με την επωνυμία «Δημοτικοί 

Παιδικοί Σταθμοί Δήμου Μουρικίου». 7 

Τροποποίηση απόφασης σύστασης σχολικής επιτρο¬ 
πής στο Δήμο Μουδανιών Χαλκιδικής. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 3511 /47/2000/28.1.2000 
Απόφαση του Υπουργού Εμπορικής Ναυτιλίας. 9 


ΔΙ ΑΤΑΓΜΑΤ Α 

(ΐ) 

Κύρωση οργανισμού του υπέρ του Πανεπιστημίου Ιωαν- 
νίνων κεφαλαίου αυτοτελούς διαχείρισης με την επω¬ 
νυμία «ΚΛΗΡΟΔΟΤΗΜΑ ΓΕΩΡΓΙΟΥ ΜΙΧΑΗΛΙΔΗ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 25.3.1973 ιδιόγραφη διαθήκη του Γεωργίου 


Μιχαηλίδη, που δημοσιεύθηκε με το αριθμ. 
1562/22.8.1974 πρακτικό του Μονομελούς Πρωτοδικείου 
Αθηνών, με την οποία άφησε διάφορα περιουσιακά του 
στοιχεία στο Πανεπιστήμιο Ιωαννίνων για την εκτέλεση ει¬ 
δικού κοινωφελούς σκοπού. 

2. Τις διατάξεις της παραγράφου 1 του άρθρου 96 του 
Α.Ν. 2039/1939, σύμφωνα με τις οποίες οι περιουσίες που 
διατίθενται με κληρονομιές, κληροδοσίες ή δωρεές σε 
υφιστάμενα ιδρύματα, σωματεία, νομικά πρόσωπα κ.λπ. 
για την εκτέλεση ειδικού κοινωφελούς σκοπού, χωρίς να 
καθορίζεται ειδικότερος τρόπος διοίκησης αυτών, αποτε¬ 
λούν κεφάλαια αυτοτελούς διαχείρισης, χωριστής από 
την υπόλοιπη περιουσία τους και είναι δυνατό να ορίζο¬ 
νται με Προεδρικό Διάταγμα οι λεπτομέρειες του τρόπου 
εκτέλεσης των σκοπών των περιουσιών αυτών. 

3. Την από 6.7.1999 γνωμοδότηση του Συμβουλίου Εθνι¬ 
κών Κληροδοτημάτων. 

4. Την αριθ.1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες Υπουργού Οικονο¬ 
μικών στους Υφυπουργούς Οικονομικών. 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

Κυρώνουμε τον οργανισμό του τρόπου εκτέλεσης του 
κοινωφελούς σκοπού, του υπέρ του Πανεπιστημίου Ιωαν¬ 
νίνων κεφαλαίου αυτοτελούς διαχείρισης με την επωνυ¬ 
μία «ΚΛΗΡΟΔΟΤΗΜΑ ΓΕΩΡΓΙΟΥ ΜΙΧΑΗΛΙΔΗ», όπου συ- 
στήθηκε από τον Γεώργιο Μιχαηλίδη με την από 
25.3.1973 ιδιόγραφη διαθήκη του που δημοσιεύθηκε με 
το αριθμ. 1562/22.8.1974 πρακτικό του Μονομελούς 
Πρωτοδικείου Αθηνών. 

Το κεφάλαιο αυτό υπάγεται στην εποπτεία και τον έλεγ¬ 
χο των Υπουργών Οικονομικών, Εθνικής Παιδείας και 
Θρησκευμάτων και διέπεται από τις διατάξεις της παρα¬ 
πάνω συστατικής του πράξης, του παρακάτω οργανι¬ 
σμού, του Α.Ν. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ- 
δοθούν σε εκτέλεση του νόμου αυτού. 

Ο οργανισμός αυτός αποτελείται από δέκα τρία (13) άρ¬ 
θρα και καταχωρίζεται παρακάτω: 

ΟΡΓΑΝΙΣΜΟΣ 

του υπέρ του Πανεπιστημίου Ιωαννίνων κεφαλαίου αυτο¬ 
τελούς διαχείρισης με την επωνυμία «ΚΛΗΡΟΔΟΤΗ¬ 
ΜΑ ΓΕΩΡΓΙΟΥ ΜΙΧΑΗΛΙΔΗ». 

Άρθρο 1 

Μορφή - Επωνυμία 

Η περιουσία που αφέθηκε στο Πανεπιστήμιο Ιωαννίνων 
προς εκπλήρωση ειδικού κοινωφελούς σκοπού με την 
από 25.3.1973 ιδιόγραφη διαθήκη του Γεωργίου Μιχαηλί- 
δη, που δημοσιεύθηκε με το αριθμ. 1562/22.8.1974 πρα¬ 
κτικό του Μονομελούς Πρωτοδικείου Αθηνών, αποτελεί 
κεφάλαιο αυτοτελούς διαχείρισης αυτού (ξεχωριστό της 
λοιπής περιουσίας αυτού) με την επωνυμία «ΚΛΗΡΟΔΟ¬ 
ΤΗΜΑ ΓΕΩΡΓΙΟΥ ΜΙΧΑΗΛΙΔΗ» κατά την έννοια της παρ. 
1 του άρθρου 96του Α.Ν. 2039/1939. 

Άρθρο 2 
Σκοπός 

Σκοπός του Κληροδοτήματος είναι η ίδρυση και λει¬ 
τουργία από το Πανεπιστήμιο Ιωαννίνων Κέντρου με την 
επωνυμία Μιχαηλίδειο Καρδιολογικό Κέντρο (Μ.Κ.Κ.) α) 
Αποστολή του Μ.Κ.Κ. είναι η προαγωγή επιστημονικής, 
καρδιολογικής, παιδοκαρδιολογικής και καρδιοχειρουρ¬ 
γικής γνώσης, διαμέσου πειραματικής έρευνας και ερευ¬ 
νητικής πρότυπης παροχής καρδιολογικών, παιδοκαρ- 
διολογικών και καρδιοχειρουργικών υπηρεσιών υγείας. 
Στα πλαίσια αυτού του σκοπού σε συνεργασία με την καρ¬ 
διολογική, παιδοκαρδιολογική και καρδιοχειρουργική 
κλινική της Ιατρικής Σχολής του Πανεπιστημίου Ιωαννί¬ 
νων στο Μ.Κ.Κ. μπορούν να εκτελούνται προγράμματα 
μεταπτυχιακών σπουδώντου τμήματος της Ιατρικής Σχο¬ 
λής του Πανεπιστημίου Ιωαννίνων στα αντίστοιχα αντικεί¬ 
μενα και διδακτορικές διατριβές που αφορούν την Καρ¬ 
διολογία, Παιδοκαρδιολογία, Καρδιοχειρουργική. Το 
Μ.Κ.Κ. μπορεί να χορηγεί υποτροφίες σε μεταπτυχιακούς 
φοιτητές στην Καρδιολογία, Παιδοκαρδιολογία, Καρδιο¬ 
χειρουργική, καθώς και σε επιστημονικούς συνεργάτες 
με ή χωρίς διδακτορικό δίπλωμα και να μετακαλεί ειδι¬ 
κούς επιστήμονες για εκπαιδευτικούς και ερευνητικούς 
σκοπούς. 

β) Η έρευνα που θα διεξάγεται στο Μ.Κ.Κ. θα αφορά κυ¬ 
ρίως σε: 

1. Μελέτη της παθοφυσιολογίας, των παθήσεωντου κυ¬ 
κλοφορικού συστήματος και της δράσης φαρμάκων, μη¬ 
χανικών ή ηλεκτρικών επεμβάσεων σ’αυτό. 

2. Επιδημιολογικές μελέτες των καρδιακών παθήσεων 
και γενικότερα παθήσεων του κυκλοφορικού συστήμα¬ 
τος. 

3. Κλινικοεργαστηριακές μελέτες των καρδιοπαθειών 
για την αποτελεσματικότερη αντιμετώπισή τους. 

4. Ανάπτυξη νέων τεχνικών μεθόδων για την αντιμετώ¬ 
πιση των καρδιοπαθειών. 

Άρθρο 3 
Συνεργασία 

Το Μ.Κ.Κ. συνεργάζεται με τους ακόλουθους φορείς: 

α. Την Ιατρική Σχολή του Πανεπιστημίου Ιωαννίνων, β. 
τα ποικίλα τμήματα του Πανεπιστημίου Ιωαννίνων, γ. το 
Περιφερειακό Πανεπιστημιακό Νοσοκομείο Ιωαννίνων. Η 


συνεργασία συνεπάγεται επιστημονική διασύνδεση μετα¬ 
ξύ του Μ.Κ.Κ. και της αντίστοιχης κλινικής του Περιφερει¬ 
ακού Πανεπιστημιακού Γενικού Νοσοκομείου Ιωαννίνων. 

Άρθρο 4 

Κτιριακή και υλικοτεχνική υποδομή 

Η κτιριακή και υλικοτεχνική υποδομή του Μ.Κ.Κ. είναι η 
υπάρχουσα στους χώρους της Καρδιολογίας, Παιδοκαρ- 
διολογίας και της καρδιοχειρουργικής της Ιατρικής Σχο¬ 
λής του Πανεπιστημίου Ιωαννίνων. 

Άρθρο 5 

Επιστημονικός Εξοπλισμός 

Ο επιστημονικός εξοπλισμός της Καρδιολογίας, Παιδο- 
καρδιολογίας και Καρδιοχειρουργικής της Ιατρικής Σχο¬ 
λής του Πανεπιστημίου Ιωαννίνων μπορεί να χρησιμοποι¬ 
ηθεί για τους σκοπούς του Μ.Κ.Κ. 

Άρθρο 6 
Τεχνογνωσία 

Οι Καρδιολόγοι, Παιδοκαρδιολόγοι, Καρδιοχειρουργοί 
και άλλοι ιατροί ή ειδικοί επιστήμονες που ασχολούνται 
με το κυκλοφορικό σύστημα και που υπηρετούν στο Πα¬ 
νεπιστήμιο Ιωαννίνων μπορούν να προσφέρουν τις υπη¬ 
ρεσίες τους στο Μ.Κ.Κ. με απόφαση του Πρύτανη του Πα¬ 
νεπιστημίου ύστερα από εισήγηση της Εκτελεστικής Επι¬ 
τροπής. 

Άρθρο 7 

Περιουσία - Πόροι 

Περιουσία του Μ.Κ.Κ. αποτελούν: 

1. Μετοχές και ομόλογα ύψους 100.000.000 δραχ. 

2. Οι προθεσμιακές καταθέσεις στην Εθνική Τράπεζα 
Ελλάδος, Υποκατάστημα Ιωαννίνων. 

α. Αριθμ. 833015-08, αρχικού κεφαλαίου 950.000 δραχ. 
πλέον τόκων 

β. Αριθμ. 833022-05, αρχικού κεφαλαίου 2.400.000 δρχ. 
πλέον τόκων 

γ. Αριθμ. 833019-00, αρχικού κεφαλαίου 750.000 δρχ. 
πλέον τόκων 

δ. Αριθμ. 832611-87, αρχικού κεφαλαίου 1.500.000 
δρχ. πλέον τόκων 

Πόροι του Ιδρύματος είναι: 

1) Επιχορηγήσεις από το Πανεπιστήμιο Ιωαννίνων, το 
Κράτος και άλλους δημόσιους φορείς. 

2) Έσοδα από την παροχή υπηρεσιών σε τρίτους, πώ¬ 
ληση προϊόντων του, ειδικές εισφορές και χρηματοδοτή¬ 
σεις ερευνητικών προγραμμάτων από ιδιώτες, διεθνείς 
οργανισμούς και δωρεές κάθε είδους. 

Άρθρο 8 

Διοίκηση 

Η Σύγκλητος του Πανεπιστημίου Ιωαννίνων ορίζει 5με- 
λή εκτελεστική επιτροπή στην οποία αναθέτει συγκεκρι¬ 
μένες αρμοδιότητες που αναφέρονται στο άρθρο 9. 

Η εκτελεστική επιτροπή αποτελείταιαπό ένα διευθυντή, 
ως αρμόδιο, ένα αναπληρωτή διευθυντή και τρία μέλη. 

Ως διευθυντής ορίζεται ο Καθηγητής ή ομότιμος Καθη¬ 
γητής ή Αναπληρωτής Καθηγητής Καρδιολογίας, Παιδο- 
καρδιολογίας ή Καρδιοχειρουργικής. Ως αναπληρωτής 
διευθυντής ορίζεται μέλος ΔΕΠ με ειδικότητα Καρδιολο- 

γίας, Παιδοκαρδιολογίας ή Καρδιοχειρουργικής. Ο διευ¬ 
θυντής και αναπληρωτής διευθυντής ορίζονται από την 
Σύγκλητο μετά από πρόταση της Γ.Σ. της Ιατρικής Σχο¬ 
λής. Ως απλά μέλη ορίζονται επίσης από τη Σύγκλητο τρία 
μέλη ΔΕΠ του Πανεπιστημίου Ιωαννίνων με ιδιαίτερο επι¬ 
στημονικό και ερευνητικό έργο στην έρευνα του κυκλο¬ 
φορικού συστήματος, μετά από εισήγηση της Εκτελεστι¬ 
κής Επιτροπής. Για τον πρώτο ορισμό των 3 μελών η ει¬ 
σήγηση γίνεται από τον διευθυντή της Εκτελεστικής 
Επιτροπής μετά τον ορισμό του απάτη Σύγκλητο. Η Εκτε¬ 
λεστική Επιτροπή συνεδριάζει τακτικά κάθε μήνα και 
εκτάκτως όποτε το ζητήσει ο διευθυντής ή ένα από τα μέ¬ 
λη του, με γραπτή αίτησή του προς τον διευθυντή πάντο¬ 
τε όμως έπειτα από πρόσκληση του διευθυντή. 

Οι αποφάσεις της Εκτελεστικής Επιτροπής λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο διευθυντής. 

Σε κάθε συνεδρίαση της Εκτελεστικής Επιτροπής τη¬ 
ρούνται πρακτικά στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν και υπογράφονται από 
όλα τα μέλη που μετέχουν στη συνεδρίαση. 

Τα μέλη της Εκτελεστικής Επιτροπής προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του Κέντρου, εφόσον έγιναν από ειδική εντο¬ 
λή της Εκτελεστικής Επιτροπής και αποδεικνύεται ότι 
πραγματοποιήθηκαν νόμιμα. 

Χρέη Γραμματέα της Εκτελεστικής Επιτροπής εκτελεί 
υπάλληλος ο οποίος θα προσληφθεί σύμφωνα με τις δια¬ 
τάξεις του άρθρου 9 του παρόντος οργανισμού. Μέχρι 
την πρόσληψή του προσωρινά καθήκοντα γραμματέα θα 
εκτελεί ο Προϊστάμενος του Τμήματος Κληροδοτημάτων 
του Πανεπιστημίου Ιωαννίνων. 

Άρθρο 9 

Αρμοδιότητες Εκτελεστικής Επιτροπής 

1) Η Εκτελεστική Επιτροπή υποβάλλει κάθε χρόνο για 
έγκριση στη Σύγκλητο του Πανεπιστημίου τον προϋπολο¬ 
γισμό και απολογισμό του Μ.Κ.Κ. 

Μαζί με τον απολογισμό καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και πα¬ 
θητικού του Κέντρου. 

2) Εισηγείται στη Σύγκλητο του Παν/μίου την πρόσληψη 
του αναγκαίου προσωπικού του Κέντρου με την προϋπό¬ 
θεση όμως ότι υπάρχει αντίστοιχη πίστωση στον εγκεκρι¬ 
μένο προϋπολογισμό του. 

Προσδιορίζει τα δικαιώματα, τις υποχρεώσεις και τα ει¬ 
δικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις γενικότερα 
της εργατικής νομοθεσίας. 

3) Αποφασίζει για κάθε θέμα που έχει σχέση με την ανά¬ 
πτυξη και εύρυθμη λειτουργία του Κέντρου καθώς και για 
κάθε ενέργεια που σχετίζεται με την εκπλήρωση του σκο¬ 
πού του πάντοτε όμως σύμφωνα με τις διατάξεις της συ¬ 
στατικής του πράξης, του παρόντος οργανισμού, του 
Α.Ν.2039/1939 και των διαταγμάτων που εκδόθηκανή θα 
εκδοθούν σε εκτέλεση του νόμου τούτου, καθώς και των 
λοιπών νόμων και διαταγμάτων. 


4) Εισηγείται στην Σύγκλητο του Πανεπιστημίου για την 
αποδοχή κληρονομιών, κληροδοσιών και δωρεών, καθώς 
και για την ανακήρυξη ενεργειών και δωρητών του Κέ¬ 
ντρου. 

Άρθρο 10 

Οικονομική διαχείριση 

1. Η Οικονομική διαχείριση περιλαμβάνει ετήσια περίο¬ 
δο, η οποία αρχίζει την 1η Ιανουάριου και λήγει 31η Δε¬ 
κεμβρίου του ιδίου έτους. 

Κατ’εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης 
του Κέντρου, η οποία μπορεί να παραταθεί μέχρι την31η 
Δεκεμβρίου του επόμενου ημερολογιακού έτους, με από¬ 
φαση της Συγκλήτου του Πανεπιστημίου. 

2. Η Οικονομική διαχείριση γίνεται με προϋπολογισμό 
και απολογισμό εσόδων και εξόδων, που καταρτίζονται 
σύμφωνα με τις διατάξεις των άρθρων 101 και 102 του 
Α.Ν.2039/39 και του από 20.12.1939 Β.Δ/τος (ΦΕΚ552/Α/ 
22.12.1939). 

Άρθρο 11 
Βιβλία και στοιχεία 

Το Πανεπιστήμιο Ιωαννίνων τηρεί υποχρεωτικά για το 
Κληροδότημα Γεωργίου Μιχαηλίδη τα παρακάτω βιβλία 
και στοιχεία: 

α. Βιβλίο πρωτοκόλλου αλληλογραφίας. 

β. Βιβλίο πρακτικών συνεδριάσεων του Διοικητικού 
Συμβουλίου. 

γ. Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική πράξη, 
όλα τα έσοδα και έξοδα του Κέντρου που πραγματοποι¬ 
ούνται στη διάρκεια της χρήσης. 

δ. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από τον 
Πρύτανη. 

2. Εκτός από τα παραπάνω βιβλία και στοιχεία, η Εκτε¬ 
λεστική Επιτροπή αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για να παρακολουθείται η διαχείριση της περιουσίας του 
Κέντρου και η εκτέλεση των σκοπών του. 

Άρθρο 12 

Τροποποίηση Οργανισμού 

Ο Οργανισμός του Κληροδοτήματος μπορεί να τροπο¬ 
ποιηθεί ή να συμπληρωθεί με Προεδρικό Διάταγμα, σύμ¬ 
φωνα με τις διατάξεις των άρθρων 98 του Α.Ν.2039/1939 
και 110 και 119 του Αστικού Κώδικα με απόφαση της Συ¬ 
γκλήτου του Παν/μίου ύστερα από πρόταση της Εκτελε¬ 
στικής Επιτροπής. 

Άρθρο 13 

Διάλυση του Μ.Κ.Κ. 

1. Το Κέντρο διαλύεται όταν και όπως ο νόμος ορίζει. 

2. Σε περίπτωση διάλυσης του Μ.Κ.Κ. για οποιοδήποτε 
λόγο η περιουσία του περιέρχεται στην Ιατρική Σχολή του 
Πανεπιστημίου Ιωαννίνων που δεσμεύεται να τη χρησιμο¬ 
ποιήσει για σκοπούς συμβατούς με τη διαθήκη του διαθέ¬ 
τη. 

Στους Υπουργούς Οικονομικών, Εθνικής Παιδείας και 
Θρησκευμάτων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 29 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

-♦- 

ΑΠΟΦΑΣΕΙΣ 

Αριθ. Οίκ. 190503 (2) 

Τροποποίηση της 191749/99 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) ΤουΝ. 1558/85 «Κυβέρνηση και Κυβερνητικά Όργανα». 

β) Του Ν. 212/69 «Περίοργανώσεως καιδιοικήσεωςτου 
ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 
240/Α/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το αριθμ. 229/25.2.00 έγγραφο της ΠΑΣΕΓΕΣ. 

3. Την αριθμ. 191749/20.10.99 απόφαση του Υπουργείου 
Εργασίας και Κοινωνικών Ασφαλίσεων με την οποία συγκρο¬ 
τήθηκε η Επιτροπή για τη χορήγηση Κάρτας Παραμονής πε¬ 
ριορισμένης χρονικής διάρκειας σε αλλοδαπούς (Π .Δ. 
359/97) της Νομαρχίας Σάμου (Τ.Υ. Αγ. Κήρυκα), όπως συ¬ 
μπληρώθηκε με την αριθμ. 192515/99 όμοια, αποφασίζουμε: 

Τροποποιούμε την αριθμ. 191749/99 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν. Σάμου για τη χορή¬ 
γηση Κάρτας Παραμονής περιορισμένης χρονικής διάρ¬ 
κειας σε αλλοδαπούς κατά το μέρος που αφορά τους εκ¬ 
προσώπους της ΠΑΣΕΓΕΣ, και ορίζουμε ως τακτικό μέ¬ 
λος τον Μουσέτη Απόστολο, με αναπληρωτή αυτού την 
Κούτη Ελευθερία, σε αντικατάσταση των Τσιμπίρη Ηλία 
και Τσουρή Κων/νου, αντίστοιχα. 

Κατά τα λοιπά, ισχύει η αριθμ. 191749/99 απόφασή μας, 
όπως συμπληρώθηκε με την αριθμ. 192515/99 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2000 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 190412 (3) 

Συμπλήρωση της 191667/99 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 


2. Την αριθμ. 191667/99 απόφασή μας «συγκρότηση 
επιτροπής για τη χορήγηση περιορισμένης χρονικής 
διάρκειας σε αλλοδαπούς» (Π.Δ. 359/97) Ν. Κέρκυρας, 
όπως συμπληρώθηκε με την αριθ. 192273/99 όμοια. 

3. Το αριθμ. 229/25.2.00 έγγραφο της ΠΑΣΕΓΕΣ, απο¬ 
φασίζουμε: 

Συμπληρώνουμε την αριθμ. 191667/99 απόφασή μας 
«συγκρότηση επιτροπής για τη χορήγηση κάρτας παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) Ν. Κέρκυρας κατά το μέρος που 
αφορά τον εκπρόσωπο της ΠΑΣΕΓΕΣ και ορίζουμε τον 
Τσουκιά Χαράλ. με αναπληρωτή του τον Ζουπάνο Ιωάν¬ 
νη. 

Κατά τα λοιπά ισχύει η αριθμ. 191667/99 απόφασή μας, 
όπως συμπληρώθηκε με την αριθ. 192273/99 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2000 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 10419 (4) 

Κήρυξη υποχρεωτικής της από 8.2.2000 ΣΣΕ για τους 
όρους αμοιβής και εργασίας των εργατοτεχνιτών και 
βοηθών που απασχολούνται σε Ξυλουργικές, Μεταλ¬ 
λικές εργασίες στη Ναυπηγοεπισκευαστική Ζώνη. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 23ης Φεβρ. 2000. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνωΣ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 8.2.2000 ΣΣΕ για 
τους όρους αμοιβής και εργασίας των εργατοτεχνιτών 
και βοηθών που απασχολούνται σε Ξυλουργικές, Μεταλ¬ 
λικές εργασίες στη Ναυπηγοεπισκευαστική Ζώνη για 
όλους τους εργοδότες και εργαζομένους του Κλάδου 
που αφορά αυτή. 

2. Η ισχύς της απόφασης αυτής αρχίζει από 10.2.2000. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 

Αριθ. 8624/99 (5) 

Σύσταση στο Δημοτικό Διαμέρισμα Σπαρτούντας του Δή¬ 
μου Καρδαμύλων Ν. Χίου ΝΠΔΔ με το όνομα «ΔΗΜΟ¬ 
ΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ (Δ.Ο.Π.) ΔΗΜΟΥ 
ΚΑΡΔΑΜΥΛΩΝ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου 2503/97 «Διοίκηση, οργάνωση, στε- 
λέχωσητης Περιφέρειας, ρύθμιση θεμάτων για την Τοπι¬ 
κή Αυτοδ/ση και άλλες διατάξεις». 

2. Τις διατάξεις του άρθρου 203 του Π.Δ. 410/95 (Δ.Κ.Κ). 

3. Την αριθμ. 313/99 απόφαση του Δημοτικού Συμβου¬ 
λίου Καρδαμύλων. 

4. Την αριθμ. 1483/29.10.97 απόφαση του Γεν. Γραμμα- 
τέατης Περιφέρειας Βορ. Αιγαίου, περί μεταβίβασης δι¬ 
καιώματος υπογραφής, αποφασίζουμε: 

Συστήνουμε Νομικό πρόσωπο Δημοσίου Δικαίου με το 
όνομα «ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ (Δ.Ο.Π.) 
ΔΗΜΟΥ ΚΑΡΔΑΜΥΛΩΝ». 

Είναι ίδιο Νομικό Πρόσωπο και έχει έδρα του το Δημο¬ 
τικό Διαμέρισμα Σπαρτούντας του Δήμου Καρδαμύλων 
Ν. Χίου. 

Σκοπός του Δ.Ο.Π. Δήμου Καρδαμύλων Ν. Χίου, είναι: 

1) Η υλοποίηση της Κοινωνικής Πολιτικής του Δήμου 
Καρδαμύλων για αποτελεσματική προστασία και προα¬ 
γωγή της σωματικής και ψυχικής υγείας των κατοίκων του 
Δήμου για επίτευξη υψηλών στόχων κοινωνικής αλληλεγ¬ 
γύης. 

2) Η υλοποίηση προγραμμάτων και ενεργειών για την 
στήριξη του θεσμού της οικογένειας γενικώς και των πο¬ 
λυτέκνων ειδικότερα. 

3) Ο σχεδιασμός και η εφαρμογή προγραμμάτων και 
δράσεων στήριξης ευάλωτων ομάδων του πληθυσμού 
(όπως π.χ. νέων, ηλικιωμένων, ανέργων, απόρων, εξαρτη¬ 
μένων από τοξικές ουσίες φορέων ΑΙΩ3 κ.λπ.). 

4) Η επιδίωξη και επίτευξη υψηλού επιπέδου συνεργα¬ 
σίας με φορείς και Υπηρεσίες (Κρατικές, Εκκλησιαστικές, 
Νομαρχιακές, Σωματειακές κ.λπ.), που ασκούν καθ’ οιον- 
δήποτε τρόπο Κοινωνική πολιτική και υλοποιούν προ¬ 
γράμματα κοινωνικής μέριμνας. 

Οι παραπάνω σκοποί επιτυγχάνονται ιδίως με: 

1. Την ενημέρωση του τοπικού πληθυσμού επί θεμάτων 
σωματικής και ψυχικής υγείας και τη διενέργεια προλη¬ 
πτικών ιατρικών εξετάσεων κυρίως μεταξύ των νέων,των 
ηλικιωμένων και άλλων ομάδων πληθυσμού που δεν 
έχουν επαρκή ιατροφαρμακευτική κάλυψη. 

2. Τη μέριμνα για την μητρότητα και την οικογένεια με 
την ίδρυση και λειτουργία παιδότοπου, παιδικών κατα¬ 
σκηνώσεων, Σχολή γονέων, παροχή κάθε είδους στήρι¬ 
ξης και βοήθειας (όπως π.χ. επιδότηση ενοικίου) σε άπο¬ 
ρες οικογένειες με προτεραιότητας στις πολύτεκνες. 

3. Την παροχή χρηματικών βοηθημάτων, τροφίμων, ει¬ 
δών ρουχισμού και υπόδησης σε κατοίκους του Δήμου, 
που λόγω ανεργίας ή εκτάκτων συμβάντων, έχουν προ¬ 
βλήματα έντονης οικονομικής ανέχειας ή έχουν σοβαρές 
και επείγουσες ανάγκες αντιμετωπίζοντας προβλήματα 
επιβίωσης και υγείας που αδυνατούν να αντιμετωπίσουν 
μόνοι τους. 

4. Την υλική στήριξη ατόμων με ειδικές ανάγκες και μει¬ 
ονεξίες καθώς επίσης γερόντων, σπουδαστών και στρα¬ 
τιωτών. 


5. Τη χορήγηση υποτροφιών σε νέους και νέες του Δή¬ 
μου Καρδαμύλων που είτε φοιτούν στη μέση η Τριτοβάθ¬ 
μια εκπαίδευση, είτε για μεταπτυχιακές σπουδές και εφ 
όσον έχουν ανάγκη. Επίσης και την κάλυψη δαπανών αγο¬ 
ράς βιβλίων και σχολικών ειδών για τους άπορους μαθη- 
τές-τριες των Σχολείων Πρωτοβάθμιας και Δευτεροβάθ¬ 
μιας Εκπαίδευσης του Δήμου Καρδαμύλων. 

6. Την στήριξη απόρων ατόμων (όπως π.χ. ανέργων, νέ¬ 
ων, ηλικιωμένων, μαθητών, σπουδαστών κ.λπ.) για την κά¬ 
λυψη συμμετοχής τους σε εκδρομές και εκδηλώσεις που 
διοργανώνονται από το Δήμο Καρδαμύλων ή άλλους Το¬ 
πικούς Φορείς. 

7. Την παροχή βοήθειας κατ’ οίκον (καθαρισμοί οικίας, 
αγορά τροφίμων και φαρμάκων κ.λπ.) σε μοναχικά ηλι¬ 
κιωμένα άτομα που δεν έχουν οικογενειακή στήριξη και 
επαρκείς οικονομικούς πόρους. 

8. Την λειτουργία τηςήδη ισχύουσας Τράπεζας Αίματος 
του Δήμου Καρδαμύλων. 

9. Την ίδρυση και λειτουργία Συμβουλευτικού Σταθμού, 
ως Οργάνου πληροφόρησης και ευαισθητοποίησης του 
πληθυσμού σε ζητήματα επαγγελματικού προσανατολι¬ 
σμού, ανεύρεσης εργασίας, πρόληψη σωματικών και ψυ¬ 
χικών ασθενειών τροχαίων και επαγγελματικών ατυχημά¬ 
των και αποφυγή των κινδύνων από το κάπνισμα, το αλκο¬ 
όλ, τα ναρκωτικά και το ΑΙ03. 

10. Τη διοργάνωση ομιλιών, ημερίδων, συνεδρίων, επι¬ 
μορφωτικών προγραμμάτων και την έκδοση και διανομή 
εντύπων για την ενημέρωση και ευαισθητοποίηση των κα¬ 
τοίκων του Δήμου σε θέματα υγείας, κοινωνικής αλλη¬ 
λεγγύης και γενικά επί των επιδιωκομένων σκοπών του 
Οργανισμού ΔΟΠ. 

Πόροι του Νομικού Προσώπου είναι: 

1. Η ετήσια επιχορήγηση του Δήμου Καρδαμύλων, 
ανερχόμενη σε πέντε εκατομμύρια (5.000.000) δραχμ. 
τουλάχιστον. 

2. Επιχορηγήσεις και κάθε άλλη παροχή του Κράτους, 
είτε προς το Νομικό Πρόσωπο απ’ ευθείας, είτε προς το 
Δήμο Καρδαμύλων για το Νομικό τούτο πρόσωπο, ή για 
τους σκοπούς που επιδιώκει. 

3. Κάθε είδους εισφορές, δωρεές, κληρονομιές και κλη¬ 
ροδοσίες. 

4. Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

5. Πρόσοδοι από την περιουσία που θα αποκτήσει στο 
μέλλον, καθώς και από την περιουσία του Δήμου Καρδα¬ 
μύλων που η χρήση της τυχόν θα εκχωρηθεί. 

6. Κάθε άλλη νόμιμη πρόσοδος. 

Το Νομικό Πρόσωπο διοικείται από το Διοικητικό Συμ¬ 
βούλιο που απαρτίζεται από επταμελές (7 μέλη), τα οποία 
μαζί με τους αναπληρωτές τους ορίζονται από το Δημοτι¬ 
κό Συμβούλιο. 

Το Διοικητικό Συμβούλιο αποτελείται από: 

α) Τον Δήμαρχο Καρδαμύλων ή ένα εκπρόσωπο του Δη¬ 
μοτικού Συμβουλίου. 

β) Δύο (δύο) Δημοτικούς Συμβούλους από τους οποί¬ 
ους ο ένας της μειοψηφίας. 

γ) Την Πρόεδρο της Φιλοπτώχου Καρδαμύλων «Η ΑΓΙΑ 
ΜΑΡΙΝΑ». 

δ) Τρεις (3) δημότες ή κατοίκους του Δήμου Καρδαμύ¬ 
λων, που έχουν ανάλογη επαγγελματική ή κοινωνική δρά¬ 
ση ή ειδικές γνώσεις, σύμφωνα με τους σκοπούς του Νο¬ 
μικού Προσώπου. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη, που ορίζεται απ’ αυτόν. Το 
Διοικητικό Συμβούλιο εκλέγει από τα μέλη του τον Αντι¬ 
πρόεδρο. Η θητεία των μελών του Διοικητικού Συμβουλί¬ 
ου είναι διετής και λήγει πάντοτε με την εγκατάσταση του 
νέου Διοικητικού Συμβουλίου. 

Το Νομικό Πρόσωπο εκπροσωπείται σταΔικαστήρια και 
σε κάθε Αρχή, από τον Πρόεδρο και όταν αυτός απουσιά¬ 
ζει ή κωλύεται, από τον Αντιπρόεδρο. 

Οι διατάξεις του Κώδικα Δήμων και Κοινοτήτων που 
ισχύει εκάστοτε, (άρθρο 203 Π.Δ. 410/95) εφαρμόζονται 
για την διοίκηση και διαχείριση του Νομικού Προσώπου, 
τη λειτουργία του Διοικητικού Συμβουλίου και την επο- 
πτεία, τους πόρους και εν γένει την οικονομική και διοικη¬ 
τική λειτουργία του Νομικού Προσώπου. 

Η γραμματειακή (διοικητικό προσωπικό) υποστήριξη 
του Νομικού Προσώπου, θα γίνεται από δημοτικούς 
υπαλλήλους ή υπαλλήλους άλλων νομικών προσώπων 
του Δήμου. Η λογιστική καιταμειακή υποστήριξη θα γίνε¬ 
ται από τις αντίστοιχες υπηρεσίες του Δήμου. 

Η απόφαση αυτή θα προκαλέσει δαπάνη στον πρ/σμό 
του Δήμου Καρδαμύλων τουλάχιστον 5.000.000 δραχμ. 
ετησίως. 

Παρακαλούμε η απόφαση αυτή να δημοσιευθεί στην 
Εφημερίδα της Κυβερνήσεως. 

Χίος, 11 Φεβρουάριου 2000 

Με εντολή Γενικού Γραμματέα Περιφέρειας 
Η Διευθύντρια 
ΒΑΣ. ΜΠΑΛΑΣΚΑ 

-♦- 

Αριθ.2159 (6) 

Συμπλήρωση του Ο.Ε.Υ. του Δήμου Αιγείρας Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθ. 21 του Ν. 2190/1994, 8 παρ. 5 
του Ν. 2307/1995, 18 παρ. 12 του Ν. 2503/1997, 18 του 
Ν. 2539/1997,13παρ. 1 του Ν. 2672/1998 καιτωνΠ.Δ/των 
37 α /87 και 22/1990, καθώς και την ισχύουσα νομοθεσία 
«περί αρμοδιοτήτων των Ο.Τ.Α. Α' βαθμού». 

2. Την αριθμ. 9/99 απόφαση του Δημοτικού Συμβουλίου 
του Δήμου Αιγείρας «περί ψήφισης του Ο.Ε.Υ. του Δή¬ 
μου» που εγκρίθηκε με την αριθμ. 2173/22.3.1999 απόφα¬ 
σή μας και δημοσιεύτηκε στο ΦΕΚ399/τ.Β'/19.4.1999. 

3. Την αριθμ. 196/10.11.1999 νεώτερη απόφαση του Δη¬ 
μοτικού Συμβουλίου Δήμου Αιγείρας Ν. Αχάίας «περί συ¬ 
μπλήρωσης του υφισταμένου Ο.Ε.Υ. του δήμου» και την 
αριθμ. 8/θέμα 4/28.12.1999 γνωμοδότηση του Υπηρεσια¬ 
κού Συμβουλίου Ο.Τ.Α. Ν. Αχάίας, με την οποία γνωμοδο- 
τεί υπέρ της σύστασης μιας (1) θέσεως υπαλλήλου κλά¬ 
δου ΔΕΙ Διοικητικών και μιας (1) θέσεως υπαλλήλου κλά¬ 
δου ΔΕ 14 ελεγκτή εσόδων - εξόδων στον υφιστάμενο 
οργανισμό του Δήμου Αιγείρας, αποφασίζουμε: 

Εγκρίνουμε την αριθμ. 196/1999 απόφαση του Δημοτι¬ 
κού Συμβουλίου Δήμου Αιγείρας «περί συμπλήρωσηςτου 
Οργανισμού Εσωτερικής Υπηρεσίας του Δήμου», όπως 
παρακάτω: 

ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

κατηγορίας ΔΕ 

1. Μία (1) θέση υπαλλήλου κλάδου ΔΕΙ Διοικητικών. 


2. Μία (1) θέση υπαλλήλου κλάδου ΔΕ14 ελεγκτή εσό- 
δων-εξόδων. 

Κατάταλοιπά ισχύειη αριθμ. 2173/22.3.1999 απόφασή 
μας. 

Με την παρούσα προκαλείται δαπάνη σε βάρος του 
προϋπολογισμού του Δήμου Αιγείρας, το ύψος της οποί¬ 
ας ανέρχεται στο ποσό των 10.000.000 δρχ. και θα προ- 
βλεφθεί στους αντίστοιχους ΚΑΕ του προϋπολογισμού 
του Δήμου Αιγείρας οικ. έτους 2000 και επομένων ετών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 28 Φεβρουάριου 2000 

Με εντολή Γ ενικού Γ ραμματέα Περιφέρειας 
Ο Γ ενικός Γ ραμματέας Περιφέρειας 
ΚΩΣΤΑΣ ΠΑΠΑΔΗΜΗΤΡΙΟΥ 

-♦- 

Αριθ. 12869/99 (7) 

Συγχώνευση ιδίων Νομικών Προσώπων του Δήμου Μου- 
ρικίου Ν. Κοζάνης με την επωνυμία «Δημοτικοί Παιδι¬ 
κοί Σταθμοί Δήμου Μουρικίου» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 και 203 του Π.Δ. 410/95. 

2. Τις αριθμ. Γ2β/2426/σχετ. 2411/28.6.1999 «Περί με¬ 
ταβίβασης Κρατικών Παιδικών Σταθμών» Άρδασσας Μη¬ 
λοχωρίου, Φούφα στο Δήμο Μουρικίου που δημοσιεύθη- 

κε στο ΦΕΚ 1417/Β/8.7.9 την Π2β/4202/11.11.97 περί 

μεταβίβασης του Κρατικού Παιδικού Σταθμού Εμπορίου 
που δημοσιεύθηκε στο ΦΕΚ 1053/Β/28.11.97, την 
Γ2β/1778/18.6.98 «Περί μεταβίβασης του Κρατικού Παι¬ 
δικού Σταθμού Αναρράχης» που δημοσιεύθηκε στο ΦΕΚ 
792/Β/30.7.98. 

3. Τις αριθμ. 31/99,39/99,83/99 αποφάσειςτου Δημοτι¬ 
κού Συμβουλίου με τις οποίες έχουν συσταθεί οι Δημοτι¬ 
κοί Παιδικοί Σταθμοί Εμπορίου, Αναρράχης, Άρδασσας, 
Φούφα, Μηλοχωρίου. 

4. Την αριθμ. 153/1999 απόφαση του Δημοτικού Συμ¬ 
βουλίου του Δήμου Μουρικίου που ανακαλεί και καταργεί 
τις αποφάσεις του Δημοτικού Συμβουλίου 31/99, 39/99, 
83/99 και συστήνει στο Δήμο Μουρικίου ίδιο Νομικό Πρό¬ 
σωπο με την επωνυμία «Δημοτικοί Παιδικοί Σταθμοί Δή¬ 
μου Μουρικίου». 

Εκδίδουμε πράξη όπως παρακάτω: 

1. Συγχωνεύουμε κατά τις διατάξεις του άρθρου 203 
παρ. 6 του Π. Δ/τος 410/95 τα πέντε Δημοτικά Νομικά 
Πρόσωπα με την επωνυμία «Παιδικός Σταθμός Εμπορίου, 
Αναρράχης, Μηλοχωρίου, Φούφα, Άρδασσας» και συ¬ 
στήνουμε ίδιο Νομικό Πρόσωπο στο Δήμο Μουρικίου με 
την επωνυμία «Δημοτικοί Παιδικοί Σταθμοί Δήμου Μουρι¬ 
κίου». 

2. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων των εργαζομένων και η πολύπλευ¬ 
ρη νοητική, συναισθηματική κοινωνική ψυχοσωματική 
ανάπτυξη και την φυσική τους μετάβαση από την οικογε¬ 
νειακή ζωή στο σχολικό περιβάλλον. 

3. Έδρα του Νομικού Προσώπου είναι: η έδρα του Δή¬ 
μου Μουρικίου. 

4. Περιουσία του Νομικού Προσώπου είναι: 

Η κινητή και ακίνητη περιουσία των πέντε (5) Δημοτικών 
Παιδικών Σταθμών Εμπορίου, Αναρράχης, Μηλοχωρίου, 
Φούφα, Άρδασσας που θα παραχωρηθεί σ’ αυτό κατόπιν 
απογραφής. 

5. Πόροι του Νομικού Προσώπου είναι: 

α) Η ετήσια επιχορήγηση από την Περιφέρεια μέσω της 
Νομαρχιακής Αυτοδιοίκησης για την κάλυψη των ανα¬ 
γκών λειτουργίας, τη συντήρηση των εγκαταστάσεώντου 
και τη μισθοδοσία του προσωπικού που θα μεταταγεί σ’ 
αυτό μέχρι την έξοδό του από την υπηρεσία, βάσει των 
διατάξεων της παρ. 8 του άρθρου 9 του Ν. 2503/97 (ΦΕΚ 
107/30.5.97 τ.Α'). 

β) Ετήσια επιχορήγηση του Δήμου Μουρικίου. 

γ) Εισφορές των γονέων των νηπίων. 

δ) Κάθε φύσεως δωρεές, κληρονομιές. 

ε) Πρόσοδοι από την περιουσία. 

στ) Οι εισπράξεις από το αντίτιμο των πραγμάτων ή των 
υπηρεσιών που θα παρέχει το Νομικό Πρόσωπο. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός κωλύεται ή απουσιάζει από τον Αντιπρόεδρο. 

Η δαπάνη που προκαλείται θα καλυφθεί κατά το μέρος 
που αντιστοιχεί από τον Κρατικό Προϋπολογισμό και τον 
Προϋπολογισμό του Δήμου Μουρικίου που δεν μπορεί να 
προσδιορισθεί ακριβώς. 

Με την απόφαση αυτή ανακαλούνται οι αριθμ. 
8387/5.11.99, 4491/11.5.99, 3234/7.5.99, 10872 και 
10873/5.1.αποφάσεις μας, περί σύστασης ιδίων Δημο¬ 

τικών Νομικών Προσώπων του Δήμου με την επωνυμία 
«Παιδικός Σταθμός Άρδασσας, Αναρράχης, Εμπορίου, 
Μηλοχωρίου, Φούφας, αντίστοιχα, και που δημοσιεύθη- 
καν στα ΦΕΚ 1033/3.6.99 και 2109/Β73.12.99. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κοζάνη, 17 Φεβρουάριου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

Αριθ. 12848 (8) 

Τροποποίηση απόφασης σύστασης σχολικής επιτροπής 
στο Δήμο Μουδανιών Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το άρθρο 5 του Ν. 1894/1990 περί σχολικής περιου¬ 
σίας και λειτουργίας Σχολείων. 

2. Το άρθρο 203 του Π.Δ. 410/1995. 

3. Την αριθμ. 374/1999 απόφαση του Δημ. Συμβουλίου 
Μουδανιών. 

4. Την αριθμ. 5840/1991 απόφασή μας με την οποία συ- 
στήθηκε η Σχ. Επιτροπή του Γυμν. Δημ. Σχολείου - Νημ. 
Σημάντρων, αποφασίζουμε: 

Τροποποιείται η αριθμ. 5840/1991 απόφασή μας ως κά¬ 
τωθι: 

1. Συνιστά στο Δήμο Μουδανιών Χαλκιδικής ίδιο Νομικό 
Πρόσωπο μετηνεπωνυμία «Σχολική Επιτροπή Γυμνασίου 
Σημάντρων». 


2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

- Η εκτέλεση μικρών έργων για επισκευή και συντήρη¬ 
ση των διδακτηρίων. 

- Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

- Η φροντίδα για την εξεύρεση άλλωνπόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικότερα η λήψη 
όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από δμελέςΔιοικητικό 
Συμβούλιο αποτελούμενο από: 

α. Έναν Αντιδήμαρχο ή τον Πρόεδρο του Τοπικού Συμ¬ 
βούλου, ως Πρόεδρο, 
β. Δύο Δημοτικούς Συμβούλους, 
γ. Τον Διευθυντή του Γυμνασίου Σημάντων. 
δ. Έναν εκπρόσωπο του συλλόγου γονέων και κηδεμό¬ 
νων των μαθητών του Γυμνασίου Σημάντρων. 

ε. Έναν εκπρόσωπο των μαθητών του Γ υμνασίου Σημά¬ 
ντρων. 

4. Η θητεία του πρώτου Διοικητικού Συμβουλίου του Νο¬ 
μικού Προσώπου λήγει με τη λήξη της παρούσας Δημοτι¬ 
κής περιόδου. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

5. Πόροι του Νομικού Προσώπου είναι: 
α. Η ετήσια επιχορήγηση του Δήμου, 
β. Η ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

6. Περιουσία: 

Το διδακτήριο του Γυμνασίου. 

Με την απόφαση αυτή δεν προκαλείται δαπάνη εις βά¬ 
ρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 21 Φεβρουάριου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
Δ. ΣΑΡΗΓΙΑΝΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 150 Β'/16.2.2000 που δημοσιεύτηκε η 
3511/47/2000/28.1.2000 Απόφαση του Υπουργού Εμπο¬ 
ρικής Ναυτιλίας με θέμα: «Οργανική σύνθεση προσωπι¬ 
κού καταστρώματος Ε/Γ - Π/Κ έως 25 κ.ο.χ. που εκτελούν 
ημερινούς τοπικούς πλόες εσωτερικού συνολικής από¬ 
στασης έως έξι (6) ν.μ. από τον αφετηρία λιμένα και δεν 
υπάγονται στο Ν. 2743/99», διορθώνονται τα εξής: 

Στη σελίδα 2047 στη β' στήλη: 

α) Στον πρώτο στίχο της παραγράφου 5 του προοιμίου 
της Απόφασης από το εσφαλμένο «Το γεγονός ότι οι ση¬ 
μερινοί τοπικοί πλόες» στο ορθό «Το γεγονός ότι οι ημε- 
ρινοί τοπικοί πλόες». 

β) Στον τρίτο στίχο της παραγράφου 1 της Απόφασης 
μετά τις λέξεις «συνολικής απόστασης έως» να προστεθεί 
η πρόταση «έξι (6) ναυτικών μιλιών από τον αφετηρία λι¬ 


μένα έως το σημείο προορισμού, καθορίζεται από την 
αριθ. 70004/1836/14.4.86 Απόφαση ΥΕΝ (ΦΕΚ 350 
Β723.5.86) και προβλέπει:». 

γ) Στον δεύτερο στίχο της παραγράφου 3 της Απόφα¬ 
σης αντί του εσφαλμένου «του αφετήριου λιμένας» στο 
ορθό «του αφετήριου λιμένας». 

(Από το ΥΕΝ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




